Den århusianske ejendomsmatador Steen Mengel vil have fodgængerfelter i Aarhus, som sætter liv i byen. Han er parat til at finansiere nogle af dem.

Annonce

Fodgængerfelter kender vi som en omgang hvide stiber tværs over en gade. Men kan de også laves anderledes?

De her kender du også fra tv-transmissioner af sport med reklamer. Det ser ud som om striberne er trin. Men det er det ikke.

Ja, det kan de da.

Hvad med en fodsål. Så er man da ikke i tvivl om, hvad området skal bruges til.

Steen Mengel, århusiansk ejendomsmatador, har fundet en hel stribe af den mere usædvanlige slags på billeder på nettet.

Her er også en lille vejledning i, hvad striberne skal bruges til.

Og han spørger, om vi da ikke skal have sådan nogle her i byen.

Steen Mengel ved et af de traditionelle fodgængerfelter. Han synes, de kan gøres sjovere. Privatfoto

»Det vil kalde på smilet og virkelig skabe opmærksomhed, uden at det går ud over trafiksikkerheden. Og folk udefra vil lægge mærke til vores by,« siger Steen Mengel.

Her kan vi se, hvad klokken er slået. Et armsbåndsur.

Hvis kommunen er med på ideen, er han klar til at finansiere noget af det, siger han.

Her kan du spille klaver, når du går over gaden.

Hos Aarhus Kommune afviser ingeniør Anne Høgh Vinter fra Center for Byens Anvendelse bestemt ikke ideen.

En af de mere makabre. Patroner.

Hun har undersøgt mulighederne.

Man behøver ikke gå i lynfart, selv om det er en lynlås.

»De usædvanlige fodgængerfelter er både sjove og flotte, og de kunne se godt ud i Aarhus. Jeg er i færd med at finde ud af, hvilke erfaringer, der er med dem. De falder uden for de standardkrav, der er til fodgængerfelter efter Vejreglerne. Skal de laves, skal der en dispensation til fra Vejdirektoratet,« siger Anne Høgh Vinter, der også mener, at det er realistisk at hente finansiering udefra til et eventuelt projekt.